सागर। मेरे हिसाब से शायरी आम आदमियों के लिए नहीं थी। अब है। शायरी को चौराहों तक आने में 700 साल लगे। मैंने सुना है कि युवाओं का रुझान गजल, कविताओं में नहीं है, लेकिन मुझे एेसा नहीं लगता। युवा अब भी इसे पसंद कर रहे हैं। यह कहना है हरदिल अजीज शायर राहत इंदौरी का।
वे सागर में एक कार्यक्रम के सिलसिले में अाए थे। कटरा में शुक्रवार रात आयोजित इस कार्यक्रम में ‘राहत इंदौरी’ ने अपने अंदाज में इस शायरी को दर्शकों के सामने पेश किया। सबकी नजरंे उनके बोलने के अंदाज पर टिकी थी। ‘राहत इंदौरी’ ने कहा कि मुझसे सुबह से लोग पूछ रहे हंै कि आप पहले कभी सागर आए हैं। जबकि मुझे याद नहीं कि मैं आया कि नहीं। लेकिन इतना जरूर कहूंगा कि होश में पहली बार आया हूं। कार्यक्रम में अतिथि नगर विधायक शैलेन्द्र जैन, महापौर अभय दरे, एसवीएन कॉलेज के कुलाधिपति अजय तिवारी आदि रहे।
‘राहत इंदौरी’ के पहले अजीज मिजाज के अपने अंदाज ने भी लोगों को खूब गुदगुदाया। इनके अलावा झांसी से आए सरफराज मासूम, बीना से आए सौरभ चढ़ार और बुरहानपुर से आए वासिफ ने शेरो शायरी पेश की।
सवाल - राहत इंदौरी के लिए शायरी जिंदगी में मां है कि मासूका।
- मां नहीं है। क्योंकि मैं मां की परिभाषा नहीं कर सकता।
सवाल- आपके अंदाज अलग है। इसकी चर्चा हमेशा रहती है।
- जब मैं शुरुआती दौर में शायरी पढ़ता था तो मेरे सीनियर मुझसे कहते थे मुझे तरन्नुम की जरूरत नहीं है। कभी सोचे समझे पर अमल नहीं किया और न ही आइने के सामने कभी प्रैक्टिस की।
सवाल- पहले और अब के गजल के दौर में अंतर।- सुना करता हूं कि गजल, शायरी, कविताओं में लोग और खासकर युवाओं का रुज्ञान कम होता जा रहा है। लेकिन मैंने ऐसा नहीं देखा। मेरे कार्यक्रमों में सभी वर्ग के लोग बड़ी संख्या में आते हंै। जब भी कभी कोई कॉलेज में कार्यक्रम होता है तो हजारों की संख्या में लोग मौजूद रहते हंै।
सवाल - क्या शायरी आम आदमी के लिए है।
- मेरे हिसाब से शायरी आम आदमियों के लिए नहीं थी। अब है। शायरी को चौराहों तक आने में 700 साल लगे।
सवाल - सागर पहले कभी आए है।
- मुझे याद नहीं। सुबह से कुछ लोग मिले उन्होंने बताया मैं कभी आया हूं। इतना जरूर है कि होश में पहली बार आया हूं।
सवाल- क्या युवाओं का शायरी में कोई भविष्य है।
- पहले के समय में कवि-शायरों की ज्यादा पूछ-परख व हैसियत नहीं समझी जाती थी। लेकिन आज समय बदला है। आज के कवि-शायर शानौ शौकत से रहते है व अच्छा कमाते है। इसलिए इस फील्ड में बच्चों का भविष्य बहुत उज्जवल है।
सवाल- असहिष्णुता पर आप क्या सोचते है।
- जब यह मुद्दा गर्मा रहा था व पेपर और टीवी में जोरों से दिखाया जा रहा था। तब मैंने इसे याद करने की भरपूर कोशिश की। लेकिन मुझे यह छू भी नहीं सका।
सवाल- शायरी का क्या अर्थ है और बनती कैसे है।
- शायरी शायर के इर्द-गिर्द के माहौल से बनती है। लोग शायर की शायरी से लोग अपने आप तस्वीर उतार लेते है। हर रात एक नई कहानी जन्म लेती है।
सवाल- आपकी जिंदगी का कोई दिलचस्प पहलू।
- लगता है कि मैंने 70 साल में 700 साल जी लिया। हर पल लगा कि बस राहतइंदौरी।
सवाल- अभी कुछ लोगों ने अवॉर्ड लौटाए, इस बारे में आपका क्या कहना है।
- ये उनका निजी फैसला था। अवॉर्ड उन्हें हुकुमत ने नहीं दिए थे। फिर भी हुकूमत ने इनकी ओर ध्यान दिया यह हुकुमत का प्लस प्वाइंट है।
सवाल - नई पीढ़ी के शायरों को सुनते है तो कैसा लगता है।
- लगता है कि मैंने जैसे कुछ किया ही नहीं। हमारे देश में शायरी आदि का रॉ मटेरियल बहुत है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva